**

**ГРАД БИЈЕЉИНА**

**ИНФОРМАЦИЈA О РАДУ**

**МЈЕСНИХ ЗАЈЕДНИЦА**

**Бијељина, 2021. година**

**ИНФОРМАЦИЈА**

**О РАДУ МЈЕСНИХ ЗАЈЕДНИЦА И О СТАЊУ И КОРИШЋЕЊУ ОБЈЕКАТА МЈЕСНИХ ЗАЈЕДНИЦА НА ПОДРУЧЈУ ГРАДА БИЈЕЉИНА**

Према програму рада Скупштине Града Бијељина

за 2021. годину предвиђена је информација

о раду мјесних заједница и о стању и коришћењу објеката

мјесних заједница на подручју Града Бијељина

Информација о раду мјесних заједница и о стању и коришћењу објеката мјесних заједница на подручју Града Бијељина, обухватиће све оне активности и послове из дјелокруга надлежности мјесних заједница на подручју Града Бијељина, који су реализовани у 2020. години. На подручју Града Бијељина егзистира 70 мјесних заједница од којих је 13. на подручју насељеног мјеста Бијељина, преостале мјесне заједнице њих 57 су на руралном подручју Града Бијељина. Сеоске мјесне заједнице највећу пажњу и активности испољавају на изградњи и одржавању комуналне инфраструктуре. Када је у питању комунална инфраструктура мјесне заједнице, свака према својим потребама и стању на терену жели да ријеши питање путне мреже, водоводне мреже, ниско-напонске мреже, јавне расвјете, школских и спортских објеката, објеката које користе мјесне заједнице, проширења мјесних гробаља , као и других питања од заначаја и интереса за грађане у мјесним заједницама.

Потешкоће у сеоским мјесним заједницама, када су у питању некатегорисани путеви, односе се на њихово одржавање, заштиту од узурпације, затрпавања путних јарака или њиховог неодржавања, појава зарастања растиња, и живице уз некатегорисане путеве, којa је у профилу пута, те утиче да су путеви непрегледни чиме је угрожена и сама безбједност учесника у саобраћају. За одржавање некатегорисаних путева потребно је предвидјети већи износ средстава у буџету Града Бијељина. У сарадњи са мјесним заједницама урадити програм одржавања некатегорисаних путева, минималних потребних количина шљунка за њихово одржавање, као и одредити приоритетне некатегорисане путне правце који су од значаја за мјесне заједнице. Потребно је да се уочене појаве ефикасно и благовремено рјешавају од стране надлежних органа, посебно питање узурпације путева, сасјецања живице и растиња, заштите путних јарака од затрпавања, а тиме би практично и њихово одржавање изискивало мање новчаних средстава.

Наставити са праксом суфинансирања пошљунчавања некатегорисаних путева уз учешће грађана, у складу са могућностима буџета Града Бијељина. Када су у питању сеоске мјесне заједнице, треба истаћи питање управљање мјесним гробљима. Скупштина Града Бијељина донијела је Одлуку о оснивању ЈКП „Градско гробље“ које би управљало гробљима. Парцелама које су у власништву Града Бијељина, а које је преузело један мањи број мјесних гробаља на управљање и одржавање, и које би требало преузети и остала мјесна гробља у сеоским мјесним заједницама јер је стање у мјесним гробљима у већини случајева потпуно неуређено а по закону о гробљима и погребној дјелатности („Службени гласник Републике Српске“ број: 31/13). Мјесне заједнице немају никакву надлежност везано за управљање и одржавање гробаља. Поједине мјесне заједнице имају потребу рјешавања проширења постојећих мјесних гробаља, такви случајеви су у мјесним заједницама: Обријеж, сахрањују се умрла лица из Јоховца и Обријежи, Бродац, Нови, Батковић и насељено мјесто Тријешница.

На подручју сеоских мјесних заједница присутна је појава стварања дивљих депонија комуналног отпада, што повремено изазива потребу њиховог санирања, као и спречавање настанка нових на различитим локалитетима. Уочљиво је да су најчешћи локалитети дивљих депонија везани за напуштене шљункаре, водотоке (канали), као и гомиле у путним јарцима, или неким другим површинама. За све мјесне заједнице постоји организовани одвоз комуналног одпада, али се наведени проблем јавља као последица неодговорног понашања дијела мјештана, који вјероватно немају закључен уговор са даваоцем комуналне услуге, нити ту услугу плаћају, већ комунални одпад одлажу на недозвољена мјеста или га повремено уништавају, тако што га спаљују.

Преглед реализованих пројеката изградње водоводних линија у 2020.г

Програмом изградње комуналне инфраструктуре на територији Града Бијељина за 2020. годину за изградњу-проширење водоводних мрежа планирана су средства у износу од 180.000,00 КМ. У складу са Одлуком о поступку и кретеријумима за суфинансирање пројеката мјесних заједница на подручју Града Бијељина („Службени гласник Општине Бијељина“, број: 29/06, 16/08, 29/08, 24/11, 23/19 и 21/12), Град учествује у суфинансирању изградње-проширења водоводних мрежа у износу од 80% а грађани 20%. У склопу реализације наведеног пројекта, у 2020. Години за изградњу-проширење водоводних мрежа на подручју Града Бијељина, потписано је укупно 18 уговора у вриједности од 178.908,48 КМ, од чега су 143.126,78 КМ средства из буџета Града Бијељина и 35.781,70 КМ средства мјесних заједница односно грађана. Од склопљених 18 уговора реализовано јее укупно 15, а из разлога што са 3 уговора грађани нису измирили свој дио обавеза закључно са 31.12.2020.године када је био крајњи рок за реализацију уговора.

Према наведеном укупна вриједност реализованих уговора је 107.759,44КМ , од чега су 86.207,55КМ средства из буџета Града Бијељина и 21.551,89КМ средства мјесних заједница односно грађана.

Укупна дужина новоизграђене водоводне мреже износи 2.414,20м².

Преглед реализовани пројеката асфалтирања у 2020.години

Током 2020. године на подручју Града Бијељина извршена је изградња и асфалтирање локалних, некатегорисаних путева и градских улица у дужини од 3.875 метара. Укупна вриједност изведених радова износи 1.199.611,19 КМ, од чега је из буџета Града издвојено 839.727,83 КМ а учешће грађана обезбијеђено 359.883,35 КМ. У сљедећим табелама приказан је преглед извршених радова (дужина, вриједност изведених радова, учешће града, учешће екстерних извора финансирања).

|  |  |  |  |  |  |
| --- | --- | --- | --- | --- | --- |
| Ред.  број | ОПИС ПОСЛА | Дужина  (м¹) | Вриједност радова  (КМ) | Учешће СО Бијељина | Учешће Грађана/МЗ |
| 1. | Асфалтирање Бањалучке улице (два крака), укупне дужине 200,00 м1 (крак 1:160,00 м1 и крак 2:40,00 м1) | 200.00 | 34,984.64 | 24,489.25 | 10,495.39 |
| 2. | Асфалтирање некатегорисаног пута у МЗ "Буковица Доња" заселак Јевтићи, укупне дужине 300 м1 | 300.00 | 42,479.19 | 29,735.43 | 12,743.76 |
| 3. | Асфалтирање некатегорисаног пута у МЗ "Суво поље" дужине 1235,00 м1 | 1235.00 | 123,712.41 | 86,598.69 | 37,113.72 |
| 4. | Асфалтирање некатегорисаног пута у МЗ Суво поље-заселак Савићи-Тешићи дужине 1300,00 м1 | 1300.00 | 137,884.50 | 96,519.15 | 41,365.35 |
| 5. | Асфалтирање некатегорисаног пута у МЗ "Главичице" дужине 292 м1 | 292.00 | 26,999.11 | 18,899.38 | 8,099.73 |
| 6. | Асфалтирање некатегорисаног пута у МЗ "Хасе" дужине 152,00 м1 | 152.00 | 25,969.23 | 18,178.46 | 7,790.77 |
| 7. | Асфалтирање некатегорисаног пута у МЗ "Батковић" дужине 250 м1 (крак 1:100 м1 и крак 2:150 м1) | 250.00 | 27,936.32 | 19,555.42 | 8,380.90 |
| 8. | Асфалтирање некатегорисаног пута у МЗ "Пучиле" дужине 145 м1 | 145.00 | 19,977.17 | 13,984.02 | 5,993.15 |
| 9. | Асфалтирање дијела улице Толстојева дужине 40 м1 (дионица поред породичних објеката број: 30 и 32 | 40.00 | 5,995.55 | 4,196.88 | 1,798.66 |
| 10. | Асфалтирање некатегорисаног пута у МЗ "Средњи Драгаљевац", дужине 980 м1 | 980.00 | 99,993.11 | 69,995.18 | 29,997.93 |
| 11. | Асфалтирање некатегорисаног пута у МЗ "Црњелово Горње - Греде" | 250.00 | 28,945.80 | 20,262.06 | 8,683.74 |
| 12. | Асфалтирање улица у Новом насељу Јања, укупне дужине 2000,00 м1 | 2000.00 |  |  |  |
| 13. | Асфалтирање некатегорисаног пута у МЗ Љесковац дужине 140,00 м1 | 140.00 |  |  |  |
| 14. | Асфалтирање дијела Гетеове улице | 70.00 |  |  |  |
| 15. | Асфалтирање три крака некатегорисаног пута у МЗ Пучиле укупне дужине 355,00 м1 | 355.00 | 38,758.94 | 27,131.26 | 11,627.68 |
| 16. | Асфалтирање некатегорисаног пут у МЗ Дворови, Улица мајевичких бригада кварт 34, дужине 280,00м1 | 280.00 | 42,669.43 | 29,868.60 | 12,800.83 |
| 17. | Асфалтирање дијела Војвођанске улице у Бијељини, дужине 235,00 м1 | 235.00 | 42,694.11 | 29,885.88 | 12,808.23 |
| 18. | Асфалтирање некатегорисаног пута у МЗ Обарска Велика - заселак Митровићи, дужине 210,00м1 | 210.00 | 19,991.92 | 13,994.34 | 5,997.58 |
| 19. | Асфалтирање некатегорисаног пута у МЗ Обарска Велика - заселак Аничићи, дужине 205,00м1 | 205.00 | 19,193.28 | 13,435.30 | 5,757.98 |
| 20. | Асфалтирање некатегорисаног пута у МЗ Обарска Велика - заселак Топовски пут, дужине 135,00м1 | 135.00 | 12,995.22 | 9,096.65 | 3,898.57 |
| 21. | Асфалтирање некатегорисаног пута у МЗ Обарска Велика - заселак Огорелица, дужине 48,00м1 | 48.00 | 6,997.37 | 4,898.16 | 2,099.21 |
| 22. | Асфалтирање слијепог споредног одвојка Улице Галац у Бијељини, дужине 64,00м1 | 64.00 |  |  |  |
| 23. | Асфалтирање некатегорисаног пута у МЗ Ченгић - заселак Лучићи, укупне дужине 920,00 м1 | 920.00 | 91,797.28 | 64,258.10 | 27,539.18 |
| 24. | Асфалтирање два крака некатегорисаног пута у МЗ Батковић, укупне дужине 89 м1 | 89.00 | 10,998.37 | 7,698.86 | 3,299.51 |
| 25. | Асфалтирање два крака некатегорисаног пута у МЗ Драгаљевац Средњи, заселак Обрадово Брдо, укупне дужине 656 м1 | 656.00 | 74,758.03 | 52,330.62 | 22,427.41 |
| 26. | Асфалтирање некатегорисаног пута у МЗ Попови, дужине 83 м1 | 83.00 | 8,777.77 | 6,144.44 | 2,633.33 |
| 27. | Асфалтирање некатегорисаног пута у МЗ Мала Обарска, засеок Ђокићи-Божићи, дужине 708 м1 | 708.00 | 72,582.96 | 50,808.07 | 21,774.89 |
| 28. | Асфалтирање некатегорисаног пута у МЗ Пучиле, дужине 228 м1 | 228.00 | 21,695.53 | 15,186.87 | 6,508.66 |
| 29. | Асфалтирање некатегорисаног пута у МЗ Магнојевић Средњи, дужине 214 м1 | 214.00 | 16,676.34 | 11,673.44 | 5,002.90 |
| 30. | Асфалтирање некатегорисаног пута у МЗ Нови Дворови, дужине 300 м1 | 300.00 | 46,289.00 | 32,402.30 | 13,886.70 |
| 31. | Рехабилитација некатегорисаног пута у МЗ Лединци (Гојсовац), дужине 135 м1 | 135.00 | 18,292.13 | 12,804.49 | 5,487.64 |
| 32. | Асфалтирање некатегорисаног пута у МЗ Црњелово Доње, дужине 204 м1 | 204.00 | 17,797.89 | 12,458.52 | 5,339.37 |
| 33. | Асфалтирање некатегорисаног пута у МЗ Бродац, дужине 316,00 м1 | 316.00 | 39,974.71 | 27,982.30 | 11,992.41 |
| 34. | Асфалтирање слијепог споредног огранка Улице Галац поред броја 126, дужине 80,00 м1 | 80.00 | 7,965.83 | 5,576.08 | 2,389.75 |
| 35. | Асфалтирање дијела Улице Јанка Веселилновића, дужине 60,00 м1 | 60.00 | 6,967.35 | 4,877.15 | 2,090.21 |
| 36. | Асфалтирање дијела Улице Боре Станковића од броја 13 до броја 19, дужине 85,00 м1 | 85.00 | 6,860.70 | 4,802.49 | 2,058.21 |

Одсјек за послове мјесних заједница не располаже средствима у буџету Града Бијељина, те утрошена средства за реализацију пројеката мјесних заједница евидентира Одјељење за стамбено-комуналне послове и заштиту животне средине. Током 2020.године квалитетно и благовремено одрађени сви послови из надлежности Одсјека везани за мјесне заједнице, као и за потребе органа, установа и институција. Упоређивањем са предходном годином, података везаних за oдсјек за послове мјесних заједница, може се констатовати да су резултати рада одсјека приближно исти. Реализовани пројекти проширења водоводних линија и асфалтирања су допринијели побољшању квалитета услова живота и рада грађана, уједно су и задовољене исказане потребе становништва. Спољни утицаји на рад Одсјека за послове мјесних заједница, везани су за активност рада савјета мјесних заједница, као и финансијске могућности грађана за пројекте суфинансирања. Њихов утицај се огледа у укупном обиму послова Одсјека који им пружа стручну и администартивну помоћ. Унутрашњи утицаји нису имали значај на рад Одсјека. Кључни резултати рада су у реализацији поднесака мјесних заједница, реализације дијела кандидованих пројеката и рјешавању питања за које је надлежна Градска управа Града Бијељина.

Када су у питању објекти у мјесним заједнцама, њихово стање и начин коришћења, треба истаћи да на подручју Града Бијељина постоји 74 објекта која користе мјесне заједнице или удружења грађана на подручју мјесне заједнице. Већина тих објеката, у складу са законом о преносу права друштвене својине на јединицу локалне самоуправе („Службени Гласник Републике Српске“ број:70/06) укњижен је у корист Општине Бијељина, осим у случајевима гдје нису имовинско-правни односи ријешени.

Објекти домова културе у сеоским срединама се углавном користе за зборове грађана као и друга друштвена окупљања.

Друга група објеката ткз. читаонице су у релативно солидном стању ,али је потребно редовно одржавање.

Домове културе у сеоским мјесним заједницама, користе мјесне заједнице, мјесни фудбалски клубови, културно-умјетничка друштва, удружења грађана, борци, пензионери, ловци, док у појединим објектима су смјештене амбуланте породичне медицине и поште Републике Српске (Велика Обарска, Горње Црњелово, Доњи Драгаљевац, Главичице, Суво Поље, Ченгић, Горња Чађавица, Вршани, Трњаци, Бродац, Батковић, Модран, Пучиле,Буковица Доња, Бањица).

Градске мјесне заједнице користе објекте за потребе својих активности, а стање тих објеката је углавном задовољавајуће. У предходном периоду се није улагало у поједине објекте те је потребно да се у наредном периоду предвиде одређена новчана средства у буџету Града Бијељина, за најнужније санације односно одржавање. Просторије које нису потребне за рад мјесних заједница издате су у закуп, а такав случај је у мјесној заједници „Центар“. Мјесне заједнице „Вељко Лукић“ „Центар“ и „15.Мајевичка“ немају објекте за рад Савјета. Из тих разлога Градска управа Града Бијељина, узела је у закуп просторије за наведене мјесне заједнице, како би Савјети мјесних заједница имали услове за свој рад.

Увиђајући потребу реконструкције домова културе и уређења домова културе и читаоница по мјесним заједницама, извршена је санација објеката и просторија у следећим мјесним заједницама:

* М.З. Батковић – израда водоводне инсталације на месјном гробљу,
* М.З. Хасе – израд бетонског тротоара са пропусним цијевима,
* М.З. Којчиновац, М.З. Г.Црњелово, М.З. Д.Чађавица, М.З. Д.Црњелово, М.З. Главичорак – преглед, испитивање и поправка ел. инсталација,
* М.З. Црњелово Д. – набавка плочица и пратећег материјала,
* М.З. „Вук Караџић“ – молерски радови,
* М.З. Пучиле – адаптација крова и израда тротоара,
* М.З. Којчиновац – прикључење вјерског објекта на НН мрежу,
* М.З. Црњелово Д. - прикључење вјерског објекта на НН мрежу,
* М.З. Црњелово Г. – набавка огрева,
* М.З. Глоговац – изградња темеља објекта на мјесном гробљу,
* М.З. Јоховац – набавка и уградња улазних врата у свлачионицама ФК,
* М.З. Велино Село – прикључивање објекта на гробљу на НН мрежу,
* М.З. Црњелово Г. – прикључивање свлачионица ФК „Слога“ на НН мрежу,
* М.З. Балатун – постављање заштитне ограде на фудбалском стадиону,
* М.З. „Вук Караџић“ – поправка видео надзора,
* М.З. Балатун – санација крова на објекту,
* М.З. Пиперци – реновирање просторија МЗ,
* М.З. Љесковац – прикључивање објеката на водоводну мрежу,
* М.З. Суво Поље – асфалтирање паркинг простора испред дома културе,
* М.З. Црњелово Д. – изградња надстрешнице на дому културе,
* М.З. Велика Обарска – набавка и уградња столарије на објекту дома културе,
* М.З. Батковић – опремање просторија објекта на гробљу,
* М.З. Суво Поље – проширење паркинг простора,
* М.З. Црњелово Г. – поправка металне ограде и парапета,
* М.З. Даздарево – адаптација унутрашњости објекта старе школе,
* М.З. Вршани – санација дијела кровне конструкције и унутрашњости дома културе,
* М.З. Бјелошевац – израда уличне расвјете као и реконструкција постојеће,
* М.З. Црњелово Д. – израда унутрашњости објекта на гробљу,
* М.З. Хасе – изградња одвода вишка атмосферских падавина,
* М.З. Црњелово Г. – израда септичке јаме и прикључење санитарног чвора на септичку јаму у дому културе,
* М.З. Дворови – проширење и уређење приступног пута и паркинга на мјесном гробљу,
* М.З. Драгаљевац Д. – рушење и одвоз на депонију објекат старе школе,
* М.З. „Лединци“ – набавка тракастих завјеса,
* М.З. Црњелово Г. – прикључење свлачионица на НН мрежу,
* М.З. Велино Село – прикључење објекта на гробљу на НН мрежу,
* М.З. Црњелово Д. – прикључење објекта на гробљу (Грабовача) на НН мрежу,
* М.З. Којчиновац - прикључење објекта на гробљу на НН мрежу,
* М.З. Драгаљевац Д. – израда надстрешнице на гробљу,
* М.З. Црњелово Г. – изградња санитарног чвора,
* М.З. Којчиновац – набавка моторне косилице (тример) за потребе МЗ,

Свим грађанима који су жељели да пријаве порез на непокретности, на обрасцима (ПФРН, ЗОПН, ЗУПО, ПВОН) извршена бесплатна услуга, од стране службеника Одсјека за послове мјесних заједница.

Скупштина Града Бијељина када су у питању објекти које користе мјесне заједнице на подручју Града Бијељина требала би у наредном периоду предвидјети средства у буџету Града Бијељина, те урадити план и програм санације објеката. Такође је потребно донјети Одлуку Скупштине Града Бијељина која би јасно дефинисала услове и начин коришћења објеката у складу са Законом и Статутом Града. Мјесне заједнице на подручју Града Бијељина, у наредном периоду, у сарадњи са Градском управом Града Бијељина, требало би да припреме планове и програме изградње и одржавања објеката комуналне инфраструктуре на подручју сваке мјесне заједнице, што би олакшало планирање и динамику њиховог рјешавања на цјелокупном подручју Града Бијељина. Савјети мјесних заједница у најчешћем случају су слабо активни, ријеђе се одржавају састанци савјета. Досадашњи рад Савјета мјесних заједница одвијао се по принципу волонтеризма, без икакве накнаде, што утиче на мотивацију и сам рад Савјета мјесних заједница.

Информацију припремио

Одсјек за послове мјесних заједница

Шеф Одсјека

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Славиша Савић