**ПРИЈЕДЛОГ**

На основу члана 39. став 2. тачка 13. Закона о локалној самоуправи („Службени гласник Републике Српске“, број: 97/16 и 36/19), члана 348 став 6. а у вези са ставом 1. Закона о стварним правима („Службени гласник Републике Српске“, број: 124/08, 3/09, 58/09, 95/11, 60/15 и 107/19), члана 2. Закона о посебном поступку експропријације ради изградње ауто-пута и гасовода дионице Вукосавље-Брчко и Брчко Рача („Службени гласник Републике Српске“, број: 18/20) и члана 39. став 2. тачка 14. Статута Града Бијељина („Службени гласник Града Бијељина“, број: 9/17), Скупштина Града Бијељина на сједници одржаној дана \_\_\_\_\_\_\_\_\_\_\_\_\_\_ 2021. године, донијела је

**О Д Л У К У**

**О ПРЕНОСУ ПРАВА СВОЈИНЕ И ПОСЈЕДА СА ГРАДА БИЈЕЉИНА НА РЕПУБЛИКУ СРПСКУ У СВРХУ ИЗГРАДЊЕ АУТО-ПУТА И ГАСОВОДА ДИОНИЦЕ БРЧКО- БИЈЕЉИНА-РАЧА**

Члан 1.

Овом Одлуком врши се пренос права својине и посједа са Града Бијељина на Републику Српску на непокретностима у својини и посједу Града Бијељине наведених у Приједлогу за експропријацију некретнина број У-255-1/20 од 14.09.2020. године које је Правобранилаштво Републике Српске, Сједиште замјеника у Бијељини поднијело Републичкој управи за геодетске и имовинско правне послове Бања Лука, Подручне јединица Бијељина, по катастарским општинама како слиједи:

**К.О. ЧАЂАВИЦА ДОЊА**

**-к.ч. 3180/2,** у нарави њива површине 3.327 м2, уписана у ПЛ.бр.1003 КО Чађавица Доња, као посјед Града Бијељина са 1/1 дијела, без терета,

**- к.ч. 3322/8,** у нарави њива површине 10.171 м2, уписана у ПЛ.бр.1003 КО Чађавица Доња, као посјед Града Бијељина са 1/1 дијела, без терета

**- к.ч. 3325/3** у нарави њива површине 12.889 м2, уписана у ПЛ.бр.1003 КО Чађавица Доња, као посјед Града Бијељина са 1/1 дијела, без терета

**-к.ч. 3327/6** у нарави њива површине 8.691 м2, уписана у ПЛ.бр.1003 КО Чађавица Доња, као посјед Града Бијељина са 1/1 дијела, без терета

**К.О. ЧАЂАВИЦА СРЕДЊА**

**- к.ч. 1018/9,** у нарави шума 3.класе површине 350 м2, уписана у ПЛ.бр.40 К.О. Чађавица Средња, као посјед Скупштине општине са 1/1 дијела, без терета,

**К.О. ДРАГАЉЕВАЦ ГОРЊИ**

**- к.ч. 6/2,** у нарави њива 5.класе површине 3.047 м2, уписана у ПЛ.бр.457 КО Драгаљевац Горњи, као посјед Града Бијељина са 1/1 дијела, без терета,

- **к.ч. 11/3,** у нарави њива 5.класе површине 10.996 м2, уписана у ПЛ.бр.457 КО Драгаљевац Горњи, као посјед Града Бијељина са 1/1 дијела, без терета

**- к.ч. 12/2,** у нарави њива 5.класе површине 6.015 м2, уписана у ПЛ.бр.457 КО Драгаљевац Горњи, као посјед Града Бијељина са 1/1 дијела, без терета

**- .к.ч. 14/2,** у нарави њива 5.класе површине 909 м2, уписана у ПЛ.бр.457 КО Драгаљевац Горњи, као посјед Града Бијељина са 1/1 дијела, без терета

**- к.ч. 125/2,** у нарави њива 5.класе површине 651 м2, уписана у ПЛ.бр.457 КО Драгаљевац Горњи, као посјед Града Бијељина са 1/1 дијела, без терета

**- к.ч. 127/2,** у нарави њива 5.класе површине 1.489 м2, уписана у ПЛ.бр.457 КО Драгаљевац Горњи, као посјед Града Бијељина са 1/1 дијела, без терета и на којој је изграђена ловачка кућа површине 82,08 м2.

Члан 2

Пренос права својине и посједа са Града Бијељина на Републику Српску, која је корисник експропријације, врши се без накнаде.

Члан 3.

Град Бијељина ће о свом трошку, а након рушења и у складу са просторно-планском документацијом, изградити ловачку кућу у К.О. Драгаљевац Горњи.

Члан 4.

На непокретностима у својини и посједу Града Бијељина у јавним евиденцијама о непокретностима, извршиће се промјена уписа у корист Републике Српске.

Члан 5.

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

Број: П Р Е Д С Ј Е Д Н И К

Б и ј е љ и н а, СКУПШТИНЕ ГРАД БИЈЕЉИНА

Датум,\_\_\_\_\_\_\_\_\_\_ 2021. године

Александар Ђурђевић

**ОБРАЗЛОЖЕЊЕ**

**УЗ ПРИЈЕДЛОГ ОДЛУКЕ О ПРЕНОСУ ПРАВА СВОЈИНЕ И ПОСЈЕДА СА ГРАДА БИЈЕЉИНА НА РЕПУБЛИКУ СРПСКУ У СВРХУ ИЗГРАДЊЕ АУТО-ПУТА И ГАСОВОДА ДИОНИЦЕ БРЧКО - РАЧА**

**I ПРАВНИ ОСНОВ**

Правни основ садржан је у :

- члану 39. став 2. тачка 13. Закона о локалној самоуправи („Службени гласник Републике Српске“, број: 97/16 и 36/19), према којем Скупштина јединице локалне самоуправе доноси одлуке о прибављању, управљању и располагању имовином Града;

- члану 348. став 1. Закона о стварним правима (Службени гласник републике Српске број 124/08, 3/09, 58/09, 95/11, 60/15 и 107/19), у коме је прописано да непокретностима у својини Републике Српске и јединице локалне самоуправе као и са правом грађења може се располагати само на основу јавног конкурса и уз накнаду утврђену по тржишној цијени, ако посебним законом није другачије одређено, а у ставу 6. истог члана прописано је да се одредбе става 1. истог члана не односе на правне послове које међусобно закључују Република и јединице локалне самоуправе, ако је то у интересу и циљу општег и социјалног напретка њених грађана.

- члану 2. Закона о посебном поступку експропријације ради изградње ауто-пута дионице Вукосавље – Брчко и Брчко- Рача ("Службени гласник Републике Српске" број: 18/20), у коме је прописано да се утврђује општи интерес за изградњу ауто-пута и гасовода, с циљем којег се изводе геодетско-технички радови за потребе посебног поступка експропријације, врши се потпуна или непотпуна експропријација и привремено заузимање непокретности које су за потребе изградње ауто – пута и гасовода утврђене документима просторног уређења, тј. планским документима којим се одређују организација, намјена и начин коришћење и управљања простором, те критеријуми и смјернице за уређење и заштиту простора и

- члану 39. став 2. тачка 14. Статута Града Бијељина („Службени гласник Града Бијељина“, број: 9/17), којим је прописано да Скупштина Града доноси одлуке о прибављању, управљању и располагању имовином Града.

**II РАЗЛОЗИ ЗА ДОНОШЕЊЕ ОДЛУКЕ**

Законом о посебном поступку експропријације ради изградње ауто-пута дионице Вукосавље – Брчко и Брчко- Рача ("Службени гласник Републике Српске", број: 18/20) утврђен је општи интерес за изградњу ауто- пута и гасовода.

На основу утврђеног општег интереса врши се потпуна или непотпуна експропријација и привремено заузимање непокретности које су за потребе изградње ауто-пута и гасовода утврђене документима просторног уређења, тј. планским документима којим се одређују организација, намјена и начин коришћења и управљање простором.

Непокретности наведене у приједлогу ове Одлуке су у власништву и посједу Града Бијељина а преносе се без накнаде на Републику Српску, за потребе изградње ауто-пута и гасовода на дионици Брчко – Рача, пројекта који је од посебног значаја за Републику Српску.

Овом Одлуком обухваћен је дио непокретности на дионици која пролази кроз подручје Града Бијељина, фаза 2, за које је Правобранилаштво Републике Српске, Сједиште замјеника у Бијељини поднијело Републичкој управи за геодетске и имовинско правне послове Бања Лука, Подручне јединица Бијељина, приједлог за експропријацију некретнина број У-255-1/20 од 14.09.2020. године.

Непокретности које се овом Одлуком преносе са Града Бијељину на Републику Српску имају своју тржишну вриједност за коју би се исплатила одговарајућа новчана накнада, али је процијењено да се исте пренесу на Републику Српску без наканде имајући у виду несразмјерно веће користи и вриједности које ће Град Бијељина добити изградњом овог ауто-пута који је од опште интереса за Републику Српску.

На непокретностима које се овом Одлуком преносе на Републику нема изграђених објеката осим на к.ч.1127/2 к.о. Драгаљевац Горњи на којој парцели је изграђена ловачка кућа која ће бити порушена током градње ауто-пута. Из овог разлога је предвиђено да се о трошку Града Биејљина и у скалду са просторно-планском документацијом на том потезу изгради нова ловачка кућа када се за то стекну услови.

Имајући у виду наведено, предлаже се Скупштини Града да донесе предложену одлуку.

**III ФИНАНСИЈСКА СРЕДСТВА**

За спровођење ове Одлуке у текућој буџетској години нису потребна финансијска средства.

**О Б Р А Ђ И В А Ч:**

ОДЈЕЉЕЊЕ ЗА СТАМБЕНО-КОМУНАЛНЕ

ПОСЛОВЕ И ЗАШТИТУ ЖИВОТНЕ СРЕДИНЕ

П.О. ГРАДОНАЧЕЛНИКА

Богдан Тадић, мастер инжињер електр. и рачунарства

**Градоначелник града Бијељина утврдио је ПРИЈЕДЛОГ ОДЛУКЕ О ПРЕНОСУ ПРАВА СВОЈИНЕ И ПОСЈЕДА СА ГРАДА БИЈЕЉИНА НА РЕПУБЛИКУ СРПСКУ У СВРХУ ИЗГРАДЊЕ АУТО ПУТА И ГАСОВОДА ДИОНИЦЕ БРЧКО- БИЈЕЉИНА – РАЧА, те је прослеђује Скупштини Града Бијељина на претрес и усвајање.**

**ГРАДОНАЧЕЛНИК ГРАДА БИЈЕЉИНА**

**Љубиша Петровић**