**ПРИЈЕДЛОГ**

На основу члана 39. став 2. алинеја 13. Закона о локалној самоуправи ("Службени гласник Републике Српске", бр. 97/16 и 36/19), члана 348. став 1. Закона о стварним правима ("Службени гласник Републике Српске", бр. 124/08, 3/09, 58/09, 95/11, 60/15, 18/16 и 107/19), члана 11. Правилника о поступку јавног конкурса за располагање непокретностима у својини Републике Српске и јединица локалне самоуправе ("Службени гласник Републике Српске", бр. 20/12 и 63/19 – Одлука Уставног суда) и члана 39. став 2. тачка 14. Статута Града Бијељина ("Службени гласник Града Бијељина", бр. 9/17), Скупштина Града Бијељина на сједници одржаној дана \_\_\_\_\_\_\_\_\_\_ 2021. године д о н и ј е л а ј е

**Р Ј Е Ш Е Њ Е**

**О ИМЕНОВАЊУ КОМИСИЈЕ ЗА СПРОВОЂЕЊЕ ЈАВНОГ КОНКУРСА ЗА ПРОДАЈУ, ОДНОСНО ОПТЕРЕЋЕЊЕ ПРАВОМ ГРАЂЕЊА НЕПОКРЕТНОСТИ У СВОЈИНИ ГРАДА БИЈЕЉИНА**

**I**

У Комисију за спровођење јавног конкурса за продају, односно оптерећење правом грађења непокретности у својини Града Бијељина , именују се :

1. Оливија Јаковљевић – Текић, предсједник,
2. Душан Савић, замјеник предсједника,
3. Милена Марјановић, члан,
4. Бојана Вујовић, замјеник члана,
5. Хермина Шутало, члан и
6. Ана Трифковић, замјеник члана.

**II**

Задаци Комисије утврђени су одредбама Закона о стварним правима, Закона о просторном уређењу и грађењу, Правилника о поступку јавног конкурса за располагање непокретностима у својини Републике Српске и јединица локалне самоуправе.

**III**

Комисија се именује на период од четири године.

**IV**

Доношењем овог Рјешења престаје да важи Рјешење о именовању Комисије за спровођење јавног конкурса за продају, односно оптерећење правом грађења непокретности у својини Града Бијељина, бр. 01-111-169/16 од 02. децембра 2016. године ("Службени гласник Града Бијељина", бр. 30/16).

**V**

Ово Рјешење ступа на снагу даном доношења, а објавиће се у "Службеном гласнику Града Бијељина".

СКУПШТИНА ГРАДА БИЈЕЉИНА

Број : П Р Е Д С Ј Е Д Н И К

Б и ј е љ и н а, СКУПШТИНЕ ГРАДА БИЈЕЉИНА

Датум, \_\_\_\_\_\_\_\_ 2021. године

Александар Ђурђевић

**ОБРАЗЛОЖЕЊЕ**

**УЗ ПРИЈЕДЛОГ РЈЕШЕЊА О ИМЕНОВАЊУ КОМИСИЈЕ ЗА СПРОВОЂЕЊЕ ЈАВНОГ КОНКУРСА ЗА ПРОДАЈУ, ОДНОСНО ОПТЕРЕЋЕЊЕ ПРАВОМ ГРАЂЕЊА НЕПОКРЕТНОСТИ У СВОЈИНИ ГРАДА БИЈЕЉИНА**

I ПРАВНИ ОСНОВ

Правни основ за доношење предложеног рјешења садржан је у следећим одредбама:

- чланом 39. став 2. алинеја 13. Закона о локалној самоуправи уређено је да је скупштина јединице локалне самоуправе надлежна да одлучује о прибављању, управљању и располагању имовином јединице лоаклне самоуправе у складу са законом;

- чланом 348. став 1. Закона о стварним правима прописно је да се непокретностима у својини Републике и јединица локалне самоуправе може располагати само на основу јавног конкурса и уз накнаду утврђену по тржишној цијени, ако посебним законом није другачије одређено;

- чланом 11. Правилника о поступку јавног конкурса за располагање непокретностима у својини Републике Српске и јединица локалне самоуправе прописано да поступак лицитације спроводи комисија за спровођење јавног надметања коју именује скупштина јединице локалне самоуправе.

- чланом 39. став 2. тачка 14. Статута града Бијељина прописано је да је Скупштина града надлежна да доноси одлуке о прибављању, управљању и располагању имовином Града, у складу са законом.

II РАЗЛОГ ЗА ДОНОШЕЊЕ РЈЕШЕЊА

Скупштина Града Бијељина донијела је дана 02. децембра 2016. године Рјешење о именовању Комисије за спровођење јавног конкурса за продају, односно оптерећење правом грађења непокретности у својини Града Бијељина којим је утврдила да се ова Комисија именује на период од четири године.

Како је истекао период на који је именована претходна Комисија, предлаже се доношење предложеног рјешења којим се именује Комисија за спровођење јавног конкурса за продају, односно оптерећење правом грађења непокретности у својини Града Бијељина такође на период од четири године.

Састав Комисије је исти каио и раније, осим што се умјесто Босе Мијатовић, због одласка у пензију, сада именује Ана Трифковић за замјеника члана.

Бијељина, март 2021. године ОБРАЂИВАЧ,

ОДЈЕЉЕЊЕ ЗА СТАМБЕНО-КОМУНАЛНЕ ПОСЛОВЕ

И ЗАШТИТУ ЖИВОТНЕ СРЕДИНЕ

Богдан Тадић, мастер инжињер електр. и рачунарства

**Градоначелник града Бијељина утврдио је ПРИЈЕДЛОГ РЈЕШЕЊА О ИМЕНОВАЊУ КОМИСИЈЕ ЗА СПРОВОЂЕЊЕ ЈАВНОГ КОНКУРСА ЗА ПРОДАЈУ, ОДНОСНО ОПТЕРЕЋЕЊЕ ПРАВОМ ГРАЂЕЊА НЕПОКРЕТНОСТИ У СВОЈИНИ ГРАДА БИЈЕЉИНА**

**ГРАДОНАЧЕЛНИК ГРАДА БИЈЕЉИНА**

**Љубиша Петровић**